**AGENȚIA PENTRU PROTECȚIA MEDIULUI MEHEDINTI**

**DECIZIA ETAPEI DE ÎNCADRARE**

**nr. din .2024**

Ca urmare a solicitării de emitere a acordului de mediu adresate de COMUNA CORCOVA, cu sediul în localitatea Corcova, str. Principală, nr.270, judeţul Mehedinţi, înregistrată la Agenţia pentru Protecţia Mediului Mehedinţi cu nr. 8882/06.07.2023, în baza

-Legii nr.292/2018 privind evaluarea impactului anumitor proiecte publice și private asupra mediului

-O.U.G. [nr.57/2007](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-04-05) privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea [nr.49/2011](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-04-05), cu modificările și completările ulterioare,

Agenţia pentru Protecţia Mediului Mehedinţi decide, ca urmare a consultărilor desfășurate în cadrul ședinței Comisiei de Analiză Tehnică din data de 28.03.2024, că proiectul **„Canalizare menajeră în sistem centralizat în satele Jirov, Puşcaşu, Măru Roşu, Croica, Cernaia, Breta şi Vlădăşeşti din comuna Corcova”,** propus a fi amplasat în **intravilanul comunei Corcova**, **judeţul Mehedinţi**, **nu se supune evaluării impactului asupra mediului.**

Justificarea prezentei decizii:

**I. Motivele pe baza cărora s-a stabilit neefectuarea evaluării impactului asupra mediului sunt următoarele**:

**1) Proiectul se încadrează** în prevederile Legii nr.292/2018 privind evaluarea impactului anumitor proiecte publice şi private asupra mediului, fiind încadrat în anexa nr.2, punctul 10: Proiecte de infrastructură, lit.b): Proiecte de dezvoltare urbană, inclusiv construcția centrelor comerciale și a parcărilor auto publice

**2) Caracteristicile proiectului**:

**a) dimensiunea și concepția întregului proiect**: proiectul propune realizarea următoarelor lucrări:

-reţea de canalizare ape uzate menajere, în sistem separativ, L=28.762 m

-cămine de vizitare, 527 buc.

-cămine de inspecţie (racorduri) a consumatorilor, 700 buc.

-11 subtraversări de drum naţional DN 67A

-1 subtraversare de cale ferată 136 Strehaia – Motru

-7 staţii de pompare ape uzate (SPAU)

-conducte de refulare aferente SPAU, în lungime L=3253 m

-1 supratraversare curs de apă, peste pârâul Jirov

-14 subtraversări cursuri de apă-viroage

-staţie de epurare ape uzate tip SBR – reactor biologic cu alimentare secvenţială (trepte M + B + C + sterilizare + tratare nămol) pentru 2.864 locuitori; suprafaţă construită demisol S=257 mp; suprafaţă construită parter S=90,5 mp; evacuarea apelor epurate se face în râul Motru, mal drept (X=355664,5847; Y=352077,8822) printr-o conductă de deversare cu L=1695,00 m

-organizare de şantier cu suprafaţa de S=1.000 mp

**b) descrierea amplasamentului**:

-terenurile sunt situate în intravilanul comunei Corcova, satele Jirov, Puşcaşu, Măru Roşu, Croica, Cernaia, Breta şi Vlădăşeşti

-terenurile destinate pentru componentele proiectului sunt:

●pentru reţelele de canalizare menajeră: zona drumurilor sau zona de protecţie a drumurilor, după caz

●pentru staţia de epurare: -teren proprietatea primăriei, în partea de sud-est a comunei, cu coordonatele:

punct 1: X=354306,3664 Y=351100,6251

punct 2: X=354338,4684 Y=351124,4885

punct 3: X=354314,6049 Y=351156,5905

punct 4: X=354282,5030 Y=351132,7270

-accesul la staţia de epurare se face pe drumurile publice existente şi pe un drum de acces care se va realiza prin proiect; drumul de acces se ramifică din DN67A, va fi un drum tehnologic din balast, cu o lungime L=420 m

●pentru staţiile de pompare ape uzate pe reţea: zona de protecţie a drumurilor

●pentru racordul electric: zona de protecţie a drumurilor

-proiectul intersectează aria naturală de interes comunitar ROSAC0366 Râul Motru; distanţa de la reţeaua de canalizare până la limita ariei naturale protejate este de 1135 m; gura de deversare a apelor uzate epurate se află situată sit, precum şi o lungime de 70 m de conductă de deversare; staţia de epurare nu se află situată în aria naturală protejată

**c) cumularea cu alte proiecte existente și/sau aprobate**: nu este cazul

**d) utilizarea resurselor naturale, în special a solului, a terenurilor, a apei și a biodiversității**:

-utilizarea terenului:

|  |  |  |  |  |  |
| --- | --- | --- | --- | --- | --- |
| **Nr. Crt.** | **Denumire obiect** | **Suprafaţa de teren ocupată definitiv (mp)** | | **Suprafaţa de teren ocupată temporar (mp)** | |
| **intravilan** | **extravilan** | **intravilan** | **extravilan** |
| 1 | Staţie de epurare 1600 mp | - | 1600 | - | - |
| 2 | Retele de canalizare și conducte de refulare  26009 x 1,5= 39013,50 mp | - | - | 39013,50 | 14700,00 |
| 3 | Racord electric MT 500 x 1,5 m =750 mp | - | - | - | 750,00 |
| 4 | Racord apă  580 x 1,5 m =870 mp | - | - | - | 870,00 |
| 5 | Drum acces | - | - | - | 1260,00 |
| 6 | Racorduri utilizatori 7700m x1,5 m = 11550 m |  |  | 11550,00 | - |
| 7 | O.Ş. 1000 mp | - | - | 1000,00 | - |
| Total | |  | 1600,00 | 51563,50 | 17580,00 |

-utilizarea solului: pământul rămas de la săparea șanțurilor pentru amplasarea rețelelor și căminelor aferente investiției, va fi folosit la astuparea acestora, iar cel care nu se foloseşte astuparea şanţurilor va fi transportat la locul indicat de primăria Corcova

-utilizarea apei: în timpul realizării proiectului se va asigura un necesar de apă în scop menajer în cadrul organizării de şantier, într-un recipient corespunzător; apa potabilă se va asigura individual, de fiecare muncitor; după implementarea proiectului, alimentarea cu apă a staţiei de epurare se va asigura din reţeaua publică, situată la 580 m de amplasamentul staţiei de epurare

-alte resurse naturale: este necesar asigurarea nisipului, ca materie primă, pentru pozarea conductelor și a căminelor în șanțuri; pentru sistemul rutier și amenajarea incintei stației de epurare este necesar asigurarea balastului; pentru refacerea drumurilor, acolo unde pozarea conductelor afectează carosabilul, sunt necesare cantități de asfalt; energia electrică va fi asigurată printr-un grup electrogen; betonul şi combustibilii pentru utilaje şi mijloacele de transport se vor achiziţiona de la firme autorizate

-biodiversitate: proiectul intersectează aria naturală de interes comunitar ROSAC0366 Râul Motru; gura de deversare a apelor uzate epurate se află situată sit, precum şi o lungime de 70 m de conductă de deversare

**e) cantitatea și tipurile de deșeuri generate/gestionate**:

deşeu de pământ şi pietre-cod 17 05 04; resturi de beton-cod 17 01 01; deşeuri de amestecuri metalice-cod 17 04 07; materiale plastice-cod 17 02 03; ambalaje de hârtie şi carton-cod 15 01 01; ambalaje de material plastic-cod 15 01 02; deşeuri municipale amestecate-cod 20 03 01; realizarea proiectului nu implică generarea de deşeuri periculoase

**f) poluarea și alte efecte negative**:

-surse de poluanţi pentru ape:

● ape uzate menajere rezultate din organizarea de şantier

● ape tehnologice: nu este cazul, betonul necesar va fi asigurat de CIFE gata preparat

● utilizarea şi întreținerea defectuoasă a utilajelor şi maşinilor, care poate conduce la scurgeri accidentale de produse petroliere

● managementul defectuos al materialelor, deşeurilor şi carburanţilor

●în perioada de funcţionare, apa rezultată de pe platforma de uscare nămol va fi redirecţionată în proces, la bazinul de omogenizare din incinta staţiei de epurare

-surse de poluanţi pentru aer:

● emisii de praf rezultate din activitatea de săpare a şanţurilor pentru pozarea conductelor, căminelor de vizitare, racordurilor, precum şi din activitatea de construire a staţiei de epurare

● emisii de praf rezultate din activităţile de transport şi manipulare a materialelor necesare realizării lucrărilor şi a deşeurilor rezultate

● emisii de gaze de eşapament generate de utilajele şi mijloacele de transport folosite la realizarea lucrărilor

● în perioada de exploatare principalele surse de poluanţi sunt reprezentate de: mirosuri neplăcute generate pe amplasamentul staţiei de epurare, staţiilor de pompare, mirosuri generate pe traseele de transport a nămolurilor şi altor tipuri de deşeuri rezultate din exploatarea reţelei de canalizare şi staţiei de epurare

-surse de poluanţi pentru sol, subsol, ape freatice:

● pierderi sau scurgeri de carburanţi şi ulei de la utilajele şi mijloacele auto

● depozitarea necorespunzătoare a materialelor de construcţie şi a deşeurilor generate

● modificări calitative ale solului sub influenţa poluanţilor prezenţi în aer

● perturbarea structurii geologice, datorită excavaţiilor

● în timpul funcţionării, conductele de canalizare pot conduce la poluarea subsolului şi a apelor freatice, în cazul spargerii acestora

-zgomot: apărut din funcţionarea utilajelor şi a mijloacelor de transport, din gestionarea necorespunzătoare a materialelor şi a deşeurilor

-aşezări umane: populaţia din satele în care se desfăşoară proiectul va resimţi un disconfort creat de zgomotul apărut din funcţionarea utilajelor şi mijloacelor de transport, precum şi de praful rezultat din lucrările de săpare a şanţurilor pentru montarea tuturor elementelor proiectului

**g) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice**:

-lucrările nu prezintă risc de accidente majore; pot apărea riscuri minore datorate unui mod defectuos de gestionare a materiilor prime, materialelor, deşeurilor, combustibililor şi lubrefianţilor

-schimbările climatice nu generează riscuri pentru proiect

**h) riscurile pentru sănătatea umană** - de exemplu, din cauza contaminării apei sau a poluării atmosferice:

**3)Amplasarea proiectului**:

**a) utilizarea actuală și aprobată a terenurilor**:

-terenurile sunt situate în intravilanul şi extravilanul comunei Corcova şi aparţin domeniului public de interes local

-folosinţa şi destinaţia terenului conform PUG aprobat este de Extindere infrastructură de apă şi apă uzată Faza 2

**b) bogăția, disponibilitatea, calitatea și capacitatea de regenerare relative ale resurselor naturale,** inclusiv solul, terenurile, apa și biodiversitatea, din zonă și din subteranul acesteia:

-proiectul nu foloseşte apă din zona de realizare a acestuia, însă la punerea în funcţiune a staţiei de epurare, alimentarea cu apă a acesteia se va asigura din reţeaua publică, situată la 580 m de amplasamentul staţiei de epurare

-proiectul nu determină reducerea sau fragmentarea habitatelor de interes comunitar şi nu afectează zonele de hrănire, reproducere, migraţiune ale speciilor identificate în planul de management al ariei naturale protejate

-proiectul va ocupa definitv o suprafaţă de teren de 1.600 mp aferentă staţiei de epurare

-proiectul nu foloseşte alte resurse naturale din zona lucrărilor

**c) capacitatea de absorbție a mediului natural**, acordându-se o atenție specială următoarelor zone:

-capacitatea de absorbție a mediului natural: după realizarea proiectului reţeaua de canalizare rămâne îngropată în sol, neafectând mediul natural, iar clădirea staţiei de epurare se va integra în timp în peisajul din zonă

-zone umede, zone riverane, guri ale râurilor: nu este cazul

-zone costiere și mediul marin: nu este cazul

-zonele montane și forestiere: nu este cazul

-arii naturale protejate de interes național, comunitar, internațional: proiectul intersectează aria naturală de interes comunitar ROSAC0366 Râul Motru; gura de deversare a apelor uzate epurate se află situată sit, precum şi o lungime de 70 m de conductă de deversare

-zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărimea zonelor de protecție sanitară și hidrogeologică: proiectul intersectează aria naturală de interes comunitar ROSAC0366 Râul Motru; gura de deversare a apelor uzate epurate se află situată sit, precum şi o lungime de 70 m de conductă de deversare

-zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: nu este cazul

-zonele cu o densitate mare a populației: reţelele de canalizare se poziţionează în zona drumurilor sau zona de protecţie a drumurilor care străbat satele Jirov, Puşcaşu, Măru Roşu, Croica, Cernaia, Breta şi Vlădăşeşti

-peisaje și situri importante din punct de vedere istoric, cultural sau arheologic: pentru proiect a fost emis Avizul Direcţiei pentru Cultură nr.65/Z/14.06.2023

**4.Tipurile și caracteristicile impactului potențial**

**a) importanța și extinderea spațială a impactului** - de exemplu, zona geografică și dimensiunea populației care poate fi afectată:

-zona geografică cea mai afectată va fi cea limitrofă lucrărilor propuse

-în perioada execuţiei lucrărilor, acestea vor avea un impact direct, pe termen mediu (perioada de implementare propusă a proiectului fiind de 18 luni), asupra populaţiei din satele Jirov, Puşcaşu, Măru Roşu, Croica, Cernaia, Breta şi Vlădăşeşti

**b) natura impactului**:

-se va genera un impact redus, direct, pe termen mediu, asupra factorilor de mediu aer, sol, populaţie, floră şi faună, prin emisiile de pulberi, noxe din funcţionarea vehiculelor şi a utilajelor de construcţie şi prin zgomot

-asupra peisajului şi mediului vizual, proiectul va avea un impact direct datorat organizării de şantier, până la terminarea lucrărilor, care sunt de durată medie

**c) natura transfrontalieră a impactului:** nu este cazul

**d) intensitatea şi complexitatea impactului:** proiectulare o arie mediede desfăşurare, nu este un proiect complex, iar impactul lucrărilor este de intensitate redusă

**e) probabilitatea impactului:** posibilitatea de apariţie a impactului lucrărilor asupra factorilor de mediu este certă, dar are un caracter redus, local, de durată medie, în zona limitrofă lucrărilor propuse

**f) debutul, durata, frecvența și reversibilitatea preconizate ale impactului**:

-impactul redus asupra mediului se va resimţi de la începerea lucrărilor şi va dura pe toată perioada de implementare a proiectului, estimată la aprox.18 de luni

-lucrările se vor desfăşura etapizat, pe fiecare stradă, iar impactul este de durată determinată

-impactul lucrărilor necesare realizării proiectului este reversibil, acesta va dispare odată cu finalizarea lucrărilor

**d) cumularea impactului cu impactul altor proiecte existente și/sau aprobate**: nu este cazul

**e) posibilitatea de reducere efectivă a impactului**: reducerea impactului asupra mediului se realizează respectând condiţiile impuse pentru executarea lucrărilor prevăzute de proiect, descrise la Punctul IV.

**II.** **Motivele pe baza cărora s-a stabilit necesitatea neefectuării evaluării adecvate sunt următoarele**: conform punctului de vedere al Biroului C.F.M. nr.115/13.03.2024, nu este necesară efectuarea evaluării adecvate, deoarece:

-proiectul nu determină reducerea şi fragmentarea habitatelor de interes comunitar, nu modifică dinamica relaţiilor structurale sau funcţionale a ariei naturale protejate de interes comunitar, nu are efecte negative asupra speciilor şi habitatelor la nivelul sitului, nu afectează zonele de hrănire, reproducere şi migraţiune ale speciilor identificate în planul de management

-pentru realizarea conductei de deversare în lungime de 70 m care se află în sit, nu se vor tăia arbori, conducta va fi poziţionată de-alungul unui drum de exploataţie agricolă existent

**III.** **Motivele pe baza cărora s-a stabilit necesitatea neefectuării evaluării impactului asupra corpurilor de apă:** conform Deciziei SEICA nr.21504/MP/08.01.2024, pentruproiectul propusnu este necesară elaborarea SEICA; lucrările propuse nu produc modificări în planul elementelor de calitate asupra corpului de apă subteran ROJI05-Lunca şi terasele Jiului şi afluenţilor săi şi asupra corpului de apă de suprafaţă RORW7-1-36-B100 – Motru confl.Jirov conf.Jiu

**IV.Condițiile de realizare a proiectului** pentru evitarea sau prevenirea eventualelor efecte negative semnificative asupra mediului:

1.Se va asigura semnalizarea corespunzătoare a lucrărilor şi dirijarea traficului în zonele de amplasare a conductelor de canalizare, de-alungul drumurilor din sate, astfel încât să se asigure avertizarea conducătorilor auto şi a pietonilor, precum şi pentru a nu pune în pericol siguranţa lucrătorilor.

2.Organizarea de şantier va fi realizată cu respectarea următoarelor condiţii:

-se va aloca o suprafaţă cât mai redusă, pusă la dispoziţie de primăria Corcova şi va fi împrejmuită cu plase de protecţie pe toată perioada de desfăşurare a lucrărilor

-pe suprafaţa propusă se vor stabili şi se vor delimita zonele de lucru necesare pentru desfăşurarea lucrărilor: zonă pentru depozitarea materialelor necesare; zone pentru parcare utilaje, echipamente şi mijloace de transport; zone separate pentru stocarea temporară a tuturor categoriilor de deşeuri rezultate din demolări

-în cadrul organizării de şantier, se vor asigura:

▪căile de acces necesare pentru fiecare zonă delimitată

▪recipiente corespunzătoare (în număr suficient, de capacitate corespunzătoare, impermeabile) pentru toate categoriile de deşeuri rezultate din lucrări, poziţionate în zonele delimitate pentru depozitare deşeuri

▪containere cu destinaţia de birou, magazie, vestiar

▪toaletă ecologică

▪un pichet PSI dotat cel puţin cu: stingătoare de incendiu, ladă cu nisip, târnăcop, lopeți, găleți

▪nisip şi un butoi metalic pentru a interveni în caz de poluare accidentală cu produse petroliere

▪cisternă cu apă pentru stropirea suprafeţei organizării de şantier în perioadele cu temperatură ridicată sau vânt puternic

▪în situaţia în care nu există posibilitatea racordării la reţeaua de alimentare cu apă şi la reţeaua de energie electrică, se va sigura dotarea cu un rezervor mobil pentru apă şi un generator electric

3.Se impune utilizarea judicioasă a terenului aferent desfăşurării lucrărilor, evitând a se ocupa temporar alte suprafeţe limitrofe amplasamentelor propuse.

4.Lucrările de realizare a reţelelor de canalizare se vor realiza etapizat, pe câte o stradă, în fiecare din satele Jirov, Puşcaşu, Măru Roşu, Croica, Cernaia, Breta şi Vlădăşeşti.

5.Se va asigura gestionarea corectă a materiilor prime şi a materialelor necesare lucrărilor, precum şi a deşeurilor rezultate; depozitarea acestora se va face în cadrul organizării de şantier, în zonele delimitate în acest scop; pentru stocarea temporară a deşeurilor se vor folosi recipiente corespunzătoare, de capacitate suficientă; este interzisă depozitarea deşeurilor pe suprafeţele învecinate amplasamentelor, pe trotoare şi pe străzi.

Deşeurile din materiale recuperabile vor fi colectate selectiv şi stocate temporar în recipiente adecvate şi predate către firme autorizate pentru colectarea şi valorificarea acestor tipuri de deşeuri.

Deşeurile menajere vor fi stocate în pubele special destinate acestui scop şi ridicate de operatorul de salubritate care prestează acest serviciu pe raza comunei Corcova.

6.Pe amplasamentele propuse pentru realizarea lucrărilor, precum şi în cadrul organizării de şantier, sunt interzise următoarele activităţi: stocarea temporară de combustibili şi carburanți; realizarea de lucrări de întreţinere şi reparaţii ale utilajelor şi mijloacelor de transport; lucrări de spălare a mijloacelor de transport. Pentru cazurile de scurgeri accidentale de produse petroliere, se va asigura dotarea cu materiale absorbante pentru intervenţie.

7.Veţi lua măsuri pentru: menţinerea în stare corespunzătoare de funcţionare a utilajelor şi mijloacelor de transport, în scopul evitării emisiilor de noxe peste limita admisibilă; reducerea timpului de funcţionare a utilajelor, evitând suprasolicitarea acestora; reducerea vitezei la 30 km/h pentru traficul greu prin localităţi; curăţirea roţilor utilajelor şi mijloacelor de transport la ieşirea de pe amplasamentul organizării de şantier.

8.Lucrările care generează particole în suspensie, de genul celor de îndepărtare a solului, modelarea suprafeţelor şi manipularea materialelor şi a deşeurilor generate, se vor executa cu atenţie; ele vor fi reduse în perioadele cu vânt puternic, perioade când se va realiza stropirea suprafeţelor; materialele respective vor fi depozitate în interiorul unei zone delimitate astfel încât să nu constituie sursă de poluare prin particule care pot fi antrenate către obiectivele învecinate. Mijloacele de transport încărcate cu materiale ce pot genera pulberi vor fi acoperite.

9.La terminarea lucrărilor aveţi obligaţia să eliberaţi amplasamentele de orice fel de materiale sau deşeuri şi să refaceţi suprafeţele afectate; organizarea de şantier se va desfiinţa: se vor dezafecta toate construcţiile provizorii şi se vor elimina de pe amplasament materialele nefolosite şi toate tipurile de deşeuri generate.

9.Măsurile şi condițiile de realizare a proiectului în conformitate cu Avizul de gospodărire a apelor nr.3/29.01.2024:

-Beneficiarul avizului va aduce la cunoştiinţa A.B.A.Jiu - S.G.A. Mehedinţi, data începerii execuţiei lucrărilor cu 10 zile înainte de aceasta.

-Pe parcursul execuţiei lucrărilor, beneficiarul şi constructorul vor permite în caz de necesitate accesul şi intervenţia A.B.A.Jiu - S.G.A. Mehedinţi pentru executarea unor lucrări sau acţiuni necesare în caz de inundaţii, poluări accidentale sau alte situaţii specifice cursurilor de apă.

-Lucrările proiectate se vor corela funcţional sub aspect hidrotehnic cu lucrările existente, executate în zonă, după caz .

-Să nu arunce materiale de nici un fel în albie sau pe malurile:

* pr. Jirov
* Viroagele – subtraversate de conducta de canalizare

-Lucrările se vor executa numai pe terenuri reglementate din punct de vedere juridic.

-În condiţiile în care se modifică prevederile prezentului aviz sau se vor executa lucrări suplimentare faţă de cele avizate, se va solicita aviz modificator conform Ordinului MAP nr. 828/2019.

-La punerea în funcţiune a lucrărilor, beneficiarul va solicita unei societăţi certificate întocmirea documentaţiei tehnice în vederea obţinerii Autorizaţiei de Gospodărire a Apelor, normativul de conţinut al acesteia fiind conform Ordinului M.A.P.nr. 891/2019**.**

**Observaţiile publicului**

Publicul interesat de implementarea proiectului a fost informat despre:

•depunerea solicitării de emitere a acordului de mediu, prin:

-anunţ public afişat de titularul de proiect la Primăria Corcova în data de 14.03.2024 şi publicat în ziarul Obiectiv Mehedinţean din 1 -20.03.2024

-anunţ public şi Memoriul de prezentare, postate de către A.P.M.Mehedinţi pe site în data de 13.03.2024

•decizia etapei de încadrare în procedura de evaluare a impactului asupra mediului, prin:

-anunţ public afişat de titularul de proiect la Primăria Corcova în data de 03.04.2024 şi publicat în ziarul Obiectiv Mehedinţean în data de 4 – 10.04.2024

-anunţ public şi Decizia etapei de încadrare-draft, postate de către A.P.M.Mehedinţi pe site în data de ……………..

**Nu au fost înregistrate observaţii din partea publicului**.

**• Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

**• Titularul va notifica în scris A.P.M. Mehedinţi cu privire la:**

- **finalizarea proiectului**, pentru verificarea respectării prevederilor din prezentul act; procesul-verbal întocmit în această etapă, se anexează şi face parte din procesul-verbal de recepţie la terminarea lucrărilor

- **punerea în funcţiune a obiectivului,** pentru obţinerea autorizaţiei de mediu în scopul desfăşurării activităţii „colectarea şi epurarea apelor uzate” – COD CAEN 3700

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr.554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-04-05), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr.292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr.292/2018 privind evaluarea impactului anumitor proiecte publice și private asupra mediului și ale Legii [nr.554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-04-05), cu modificările și completările ulterioare.

**Director Executiv,**

**Dragoş Nicolae TARNIŢĂ**

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Avizat: Claudia LOHON | Șef Serviciu A.A.A. | 02.02.2024 |  |
| Întocmit: Mariana LUDU | Consilier Serv. A.A.A. | 02.02.2024 |  |